In Sirië vrees Ilizabith elke dag vir haar lewe, die man wat haar sy vrou gemaak het is boos. In Libanon probeer Pascale haar roeping uitleef, maar sal haar ouers dit insien? Hoewel hulle in dieselfde skool is in Pretoria verskil Talitha en Yasmine se wêrelde hemelsbreed. Talitha probeer vreesloos veg vir wat reg is en Yasmine probeer oorleef. Deur 'n Goddelike saamloop kruis Ilizabith, Pascale en Talitha en Yasmine se paaie, en elkeen moet besluit of hulle gehoorsaam sal wees aan God.
Diané sukkel van jongs af met 'n eetversteuring. Tot sy Robert ontmoet, 'n aantreklike man wat haar help en aanvaar net soos sy is en met wie se steun sy weer kans sien vir die lewe.
Robert het haar nog altyd lief gehad en onderskraag, maar nou duik ernstige vrae op:
Wie is die vrou wat sê Robert is die pa van haar kind?
Het Robert 'n verlede waarvan Diané niks weet nie?
Hoekom sal Robert haar nou in die steek laat?
Diané wil haar outisties seuntjie ook ten alle koste help. Of is sy juis die oorsaak van haar kind se probleme?
Ses vroue van verskillende agtergronde beland saam op 'n plaas in die Sederberge. Hoewel elkeen sy eie hartseer het om te verwerk moet hulle almal saamwerk om 'n groter krisis op te los. 'n Aksiebelaaide roman 'n Christelike agtergrond oor 'n tema wat al hoe meer relevant word vandag: mensehandel.
Sallie Riehl droom nog altyd daarvan om ten minste een keer te reis voordat sy by die kerk aansluit. Daarom is sy in ekstase toe sy die geleentheid kry om dié somer as 'n kinderoppasser vir 'n welgestelde familie in Cape May te gaan werk. Maar selfs al moet sy slegs tydelik van haar ouerhuis in Paradise afskeid neem, beteken dit dat sy haar doop met nog 'n jaar sal moet uitstel en dat sy die man met wie sy veronderstel is om uit te gaan, moet agterlaat.
Die weke wat sy in Cape May deurbring, is onvergeetlik - deels weens Kevin, 'n jong Mennonitiese man wie se vriendskap sy gou begin koester. Het sy oorhaastig beloftes gemaak, of sal sy slegs by die huis kry wat sy die meeste begeer?
Die Soekende Hart Hickory Hollow-Reeks 4
Met haar liefde vir oudtydse goed moes Jennifer Burns dikwels hoor sy is oudmodies, maar niemand is voorbereid op die jong vrou se besluit om die moderne leefstyl opsy te skuif ten gunste van die Ou Orde Amish nie.
Maar dit is presies wat Jenny sonder haar familie se medewete doen toe sy by Samuel en Rebecca Lapp intrek en vir die biskop se vrou begin werk. Die mense van Hickory Hollow is nuuskierig oor die pragtige jong soeker onder hulle, in die besonder 'n aantreklike Amish-man. Maar hy is nie die enigste man wat om Jenny se aandag meeding nie.
In Die soekende hart word Jenny met baie uitdagings gekonfronteer in die tyd wat die Broeders haar gee om haarself te bewys: Uitdagings van die hart sowel as die gees.
Sal Jenny se geheime haar weerhou van die vrede waarna sy smag? Of sal hulle haar die weg huis toe wys?
Basketbal-afrigter John Harrison se lewe verander oornag wanneer die grootste aanleg in die omgewing onverwags sluit. Honderde gesinne verlaat die dorp en sy droom van 'n basketbal-kampioenskap spat aan skerwe. Wanneer die skoolhoof hom boonop vra om 'n sport af te rig wat hy nie ken of eens van hou nie, voel John gefrustreerd en begin sy doel en waarde bevraagteken. Dan ontmoet hy 'n jong leerder wat met haar eie lewenskwessies worste...
Die oorwinnaar is gebaseer op die fliek Overcomer deur Alex en Stephen Kendrick. Hierdie aangrypende verhaal kombineer geloof, 'n bietjie humor en tonne passie en laat jou met een vraag: Wat laat jy toe om jou identiteit te bepaal?
Gebed is 'n kragtige wapen.
Dit lyk of Tony en Elizabeth Jordan alles het - 'n gerieflike huis en 'n pragtige dogter en loopbane wat blom, maar hulle is heeltyd aan die stry.
Elizabeth ontmoet Clara Williams met die hoop om nog 'n huis as eiendomsagent te verkoop. Elizabeth is egter geamuseerd en ongemaklik wanneer dié bejaarde weduwee vrae begin vra oor haar huwelik en geloof. Dan ontdek Elizabeth Clara se geheime gebedskamer - 'n plek waar sy op haar knieë baklei met die kragtigste wapen ...
Die oorlogskamer is gebaseer op die fliek War Room deur Alex en Stephen Kendrick (die twee vervaardigers van die topverkoper-flieks Fireproof en Courageous). Hierdie roman bevat ook besprekings-vrae en kleurfoto's uit die fliek.
Chris Fabry is 'n bekroonde skrywer en radiopersoonlikheid. Chris se romans het gesorg vir drie Christy Awards, 'n ECPA Christian Book Award en Christianity Today se Book Award of Merit. Hy het in 1982 gegradueer aan W. Page Pitt School of Journalism by Marshall University. Chris kom oorspronklik van Wes-Virginië en bly nou saam met sy vrou, Andrea, in Arizona. Hulle het nege kinders.
'n Aangrypende verhaal van 'n soeke na aanvaarding en liefde
Sewe jaar gelede is Moriyah in Jerigo gevange geneem en met die merk van die Kanaänitiese gode gebrandmerk. En slegs nadat die Israeliete uiteindelik vrede in hulle land ervaar, sukkel Moriyah nog om haar eie vrede te vind. As gevolg van die skandmerk op haar gesig, kruip sy agter haar sluier weg. Die mense in die dorp behandel haar met veragting en daar is geen voooruitsigte vir 'n huwelik nie ..... of is daar?
Wanneer haar pa 'n wewenaar vind wat 'n ma vir sy twee seuns wil hê, is daar nuwe hoop vir Moriyah en sy hoop haar liefde vir kook sal die wewenaar en sy seuns beïndruk. Maar wanneer dinge vreeslik skeefloop, moet Moriyah vlug vir haar lewe. Sy gaan soek skuiling in een van die nuwe Levitiese asielstede, maar sy is glad nie voorbereid op die gevare en vyande - en onverwagte bondgenote - wat sy langs die pad teëkom nie.
Die ondersoek na die verdwyning van 'n speurder en sy gesin lei tot 'n verrassende ontdekking.
Evie Blackwell geniet haar werk in die Illinois-staatpolisiediens. Sy is 'n bekwame speurder en werk haar pad stadig boontoe. Sy sal graag haar trouman wil ont­moet, maar kan haar nie voorstel hoe 'n huwelik gaan werk nie, gegewe die eise wat haar werk stel.
Gabriel Thane het in Carin County grootgeword en sy pa as polisiehoof opgevolg. Gabe is daaraan toegewy om die reg te handhaaf en die inwoners van sy dorp veilig te hou. Hy sal ook graag 'n lewensmaat wil ontmoet en 'n huwelik wil hê soos sy ouers s'n.
Evie daag in Carin, Illinois, op om aanvoorwerk te doen vir 'n taakspan wat gaan fokus op ou onopgeloste sake in die staat. Sy moet nou saamwerk met Gabe se depar­tement aan 'n klompie kommerwekkende sake oor vermiste persone. Terwyl sy ou bewysstukke bestudeer op soek na nuwe leidrade, maak sy 'n verrassende ontdekking. Evie besef dadelik Gabriel Thane en sy familie is op die een of ander manier die sleutel tot die antwoorde waarna sy soek.
R 148You save R 37
Die noodlot het ander planne vir die twee van hulle ... Evan Vos is jonk, speel rugby vir die universiteit se eerstespan en het altyd 'n meisie aan die arm. Die lewe is 'n lied. Tot die dag wat sy hart uit sy binneste geruk word. Al wat oorbly, is die intense skuldgevoel, die woede. Vir Evan word die oorblyfsels van die ineengetuimelde Metodiste-kerk in Somerset-Wes tekenend van sy eie omstandighede. Drie jaar later speel hy vir die Springbokke. Wanneer hy op die krukkelys beland weens 'n besering vra sy pa hom om by sy konstruksiefirma as projekleier op te tree vir die herstel van 'n kerk. Op die perseel van die ou Metodiste-kerkie ontmoet hy vir Anya Breedt, die argitek met die hemelhoë hakke. Hulle is dadelik aangetrokke tot mekaar, maar Anya is ná haar mislukte verhouding versigtig vir verhoudings. En Evan weet: Met sy bagasie kan hy niemand naby hom toelaat nie, nie voordat hy leer vergewe nie. Teen die agtergrond van die werklike gebeure rakende die ineenstorting van die Metodistekerk in Somerset-Wes, word Christenskap en liefde tussen jong mense pragtig verbeeld.
Die vroue van Kosmoslaan kom eenkeer 'n maand bymekaar om te brei en oor koeitjies en kalfies te gesels. Later word hierdie breigroep hulle toevlug en hulle gooi die maskers een vir een af. Hulle begin saam bid en deel in mekaar se hoop en drome, teleurstellings en vreugde.
Maria die onbevreesde
Daar word vyf vroue in Jesus se geslagsregister geÂ-noem. Oosterse vroue wat in antieke tye geleef het, en tog kan ons hulle verhale toepas op ons eie lewe en die moeilike kwessies waarvoor ons te staan kom. Hierdie vroue was nie perfek nie, maar God het hulle steeds in sy oneindige genade gebruik in sy perfekte plan om die Christus in die lewe te bring; die Verlosser van die wêÂ-reld. Die laaste van die vroue wat in die geslagsregister genoem word, is Maria.
Maria was 'n vrou van gehoorsaamheid. Haar reÂ-putasie was op die spel, maar sy het steeds gekies om die wil van God te gehoorsaam. Toe God praat, het Maria eenvoudig in gehoorsaamheid gereageer. Hierdie nederige meisie sou die langverwagte MesÂ-sias in die wêreld bring. Sy het nie geweet die grootÂ-maak van 'n perfekte seun sal haar hart breek en haar wêreld vir altyd verander nie.